Europabevegelsen

Europabevegelsen er en internasjonal paraplyorganisasjon som promoterer europeisk samarbeid og integrasjon. Europabevegelsen i Norge er organisasjonens norske del.

Organisasjonen ble grunnlagt på slutten av 1940-tallet med formål å forhindre en ny krig igjennom et føderalt samarbeid mellom Europas folk. Den internasjonale Europabevegelsen (engelsk: European Movement International (EMI)) har vært en sentral aktør i og en viktig pådriver for den europeiske integrasjonsprosessen. Det var etter EMIs forslag at Europarådet ble opprettet i 1949. Bevegelsen sto også bak opprettelsen av College d'Europe i Brugge og the European Centre of Culture i Genève. På 50-tallet var EMIs viktigste oppgave å bygge broer mellom øst og vest, være en arena for kontakt og utveksling mellom de demokratiske nasjonene og landene som var underkastet totalitære regimer.  

Europabevegelsen har søsterorganisasjoner i 44 europeiske land. 

EMI har også i de i senere år spilt en viktig rolle i Europa, blant annet som forkjemper for direktevalg av Europaparlamentet og for en reform av EUs traktater.

 Presidenter 
Europabevegelsens styre ledes av en president. Følgende har vært presidenter:

 1948–1950: Duncan Sandys – britisk, konservativ
 1950–1955: Paul-Henri Spaak – belgisk, sosialist
 1955–1961: Robert Schuman – fransk, kristendemokrat
 1961–1968: Maurice Faure – fransk, progressiv
 1968–1974: Walter Hallstein – tysk, kristendemokrat
 1974–1978: Jean Rey – belgisk, liberal
 1978–1981: Georges Berthoin – fransk, liberal
 1981–1987: Giuseppe Petrilli – italiensk, kristendemokrat
 1987–1989: Enrique Barón Crespo – spansk, sosialist
 1989–1997: Valéry Giscard d’Estaing – fransk, liberal
 1997–1999: Mário Soares – portugisisk, sosialist
 1999–2005: José María Gil-Robles – spansk, liberal
 2005–2011: Pat Cox – irsk, liberal
 2011–2017: Jo Leinen – tysk, sosialist
 2017–2023: Eva Maydell – bulgarsk, kristendemokrat
 siden 2023: Guy Verhofstadt, belgisk, liberal

 Referanser 

 Eksterne lenker 



Kategori:Etableringer i 1947